Diari Oficial de la Generalitat Valenciana


Sumari del DOGV 9234, del 14-12-2021 (2021/12412)

RESOLUCIÓ de 2 de desembre de 2021, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant l'Ordre 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges i convocades mitjançant Resolució de 7 d'abril de 2021, de la Direcció General de Qualitat, Rehabilitació i Eficiència Energètica, en el marc del Pla de reforma interior de vivenda, Pla Renhata 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12785


Data del document
:   02-12-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 2 de desembre de 2021, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant l'Ordre 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges i convocades mitjançant Resolució de 7 d'abril de 2021, de la Direcció General de Qualitat, Rehabilitació i Eficiència Energètica, en el marc del Pla de reforma interior de vivenda, Pla Renhata 2021. [2021/12378]  
  
  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents:  
  
Antecedents de fet  
Primer. Mitjançant l'Ordre 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatge, Pla Renhata, publicada en el DOGV número 8801 de 29 d'abril i són convocades les ajudes per a l'exercici 2021 mitjançant Resolució de 7 d'abril de la Direcció General de Qualitat, Rehabilitació i Eficiència Energètica, publicada en el DOGV número 9065, de 20 d'abril.  
Per tant, s'ha habilitat a través de la citada ordre el procediment de concurrència competitiva a seguir, al qual poden concórrer qualsevol persona física propietària o arrendatària d'un habitatge a la Comunitat Valenciana, que complisquen les condicions que en les bases reguladores s'estableixen.  
Segon. D'acord amb el que s'estableix en l'article 4 de la Resolució de 7 d'abril per la qual es convoquen les ajudes per a l'exercici 2021, el termini per a presentar sol·licituds va finalitzar el passat 31 de maig de 2021, inclusivament.  
Tercer. Les sol·licituds donades d'alta, eliminades les duplicades, ascendeixen a 1.569. De conformitat amb el que es disposa en la base tretzena de l'ordre que regula la tramitació, instrucció del procediment i resolució de les ajudes, una vegada tancat el termini de presentació de sol·licituds i revisada la documentació presentada, es va publicar en data 8 de setembre de 2021 en el portal de www.gva.es la llista de sol·licituds admeses amb indicació de les que estaven incompletes, i les parts sol·licitants disposaven d'un termini de 10 dies hàbils per a completar o esmenar la sol·licitud i la documentació presentada.  
Quart. Constituït i reunit en sessió telemàtica de data 12 de novembre de 2021, l'òrgan col·legiat al qual es refereix la base tretzena de la citada Ordre 3/2020, de 24 d'abril, a fi d'avaluar les sol·licituds presentades, s'ha elaborat l'acta de la reunió en la qual es detallen les llistes de les parts sol·licitants que poden resultar beneficiàries de les ajudes, així com la llista de sol·licituds per a les quals es proposa la denegació.  
  
  
Fonaments de dret  
Únic. Competència. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en la base tretzena de l'Ordre 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatge, Pla Renhata, publicada en el DOGV número 8801 de 29 d'abril, i la part resolutiva tercera de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, així com el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol, del Consell.  
Vista l'acta de l'òrgan col·legiat de data 12 de novembre de 2021, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, resolc:  
  
Primer  
Concedir amb càrrec a l'aplicació pressupostària 90.90.96.413.86.6 de la línia S8267000 «Foment de la qualitat de l'habitatge de la Comunitat Valenciana» dels pressupostos de la Generalitat per a 2021 i el seu equivalent en l'exercici subsegüent 2022, les ajudes regulades mitjançant l'Ordre 3/2020, de 24 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatge, Pla Renhata i convocades per a l'exercici 2021 mitjançant Resolució de 7 d'abril de 2021, de la Direcció General de Qualitat, Rehabilitació i Eficiència Energètica, per un import total de 3.919.975,10 ?, als 1.399 expedients en què s'ha acreditat el compliment dels requisits que s'hi establien i les obligacions fiscals, tributàries i amb la Seguretat Social que els corresponguen. Aquesta concessió comprén l'atorgament de la subvenció bàsica per a tots els expedients i dels imports de les subvencions addicionals a aquells que, d'acord amb la base setena de l'Ordre 3/2020 i en funció de l'ordre establit per la baremació regulada en el base onzena, puguen percebre-la mentre no es produïsca l'esgotament de la dotació de 3.920.000,00 - consignada en la convocatòria.  
  
La llista de sol·licituds per a les quals es concedeix l'adjudicació es relaciona en l'annex I de la present resolució. En la llista s'observa que amb l'ajuda addicional primera de l'expedient amb número d'ordre 985 es produeix l'esgotament pressupostari i, per tant, d'acord amb el que s'estableix en la base setena de l'Ordre, per tal concepte només li correspon percebre la quantia disponible, mentre que als expedients amb número d'ordre posterior, només els correspon percebre l'ajuda bàsica.  
  
D'acord amb la base setzena de l'ordre citada, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions, podrà donar lloc a la revocació de la subvenció concedida.  
  
Segon  
Denegar les 170 sol·licituds que s'assenyalen en l'annex II de la present resolució, per incomplir els requisits establits en les bases de la convocatòria, amb indicació del motiu pel qual la sol·licitud ha sigut denegada.  
  
Contra la present resolució, que posa fi a la via administrativa, es podrà interposar potestativament un recurs de reposició davant la secretària autonòmica d'Arquitectura Bioclimàtica i Sostenibilitat Energètica, d'acord amb punt primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la seua publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs un contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 2 de desembre de 2021.- El director general de Qualitat, Rehabilitació i Eficiència Energètica: Alberto Rubio Garrido.